પવિત્ર શ્રાવણ માસ નજીક આવી રહ્યો છે ત્યારે ઉપવાસ કરતા ભાવિકોના ઉપવાસ વેપારીઓ વધુ નફો કમાવવાની લાલચમાં અભડાવતા હોવાની ઘટના છેલ્લા ઘણા સમયથી સામે આવી રહી છે ત્યારે કોર્પોરેશનની આરોગ્ય શાખા દ્વારા શહેરના અલગ-અલગ વિસ્તારોમાં ફરાળી લોટ દરતા, વેચતા ધંધાર્થીઓને ત્યાં ચેકિંગ હાથ ધરવામાં આવ્યું હતું અને માયાણીનગરમાં પ્રોમ્ટ સેલ્સ કોર્પોરેશનમાંથી ગાય છાપ રાજગરા લોટ અને શીંગોડાનો લોટ જયારે ભુપેન્દ્રરોડ સ્વામીનારાયણ મંદિરમાં આવેલા લક્ષ્મીનારાયણદેવ સત્સંગ ભંડારમાંથી પાર્થ બ્રાન્ડ રાજગરા ફરાળી લોટનો નમુનો લઈ પરીક્ષણ અર્થે મોકલવામાં આવ્યો હતો.